Държавен вестник, бр. 73, 2012 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  73
Чл. 16. Местата за смяна на гуми, пло­
щадките за съхраняване и събирателните 
пунктове за ИУГ по чл. 15 се проектират, 
изграждат, преустройват, реконструират и мо­
дернизират съгласно изискванията на Наредба 
№ Iз-1971 от 2009 г. за строително-технически 
правила и норми за осигуряване на безопас­
ност при пожар (обн., ДВ, бр. 96 от 2009 г.; 
попр., бр. 17 от 2010 г.; Решение № 13641 
на Върховния административен съд от 
2010 г. – бр. 101 от 2010 г.) и всяко друго 
приложимо законодателство.
Чл. 17. Трансграничен превоз на ИУГ 
се извършва при спазване изискванията на 
Регламент № 1013/2006 и ЗУО.
Чл. 18. Дейностите по оползотворяване 
или обезвреждане на ИУГ се извършват 
в съответствие със ЗУО и подзаконовите 
нормативни актове по прилагането му с 
цел предотвратяване на възможните вред­
ни въздействия върху човешкото здраве и 
околната среда.
Чл. 19. Изгарянето и съвместното изга­
ряне на ИУГ се извършва в съответствие с 
изискванията на Наредба № 6 от 2004 г. за 
условията и изискванията за изграждането 
и експлоатацията на инсталации за изгаря­
не и инсталации за съвместно изгаряне на 
отпадъци (обн., ДВ, бр. 78 от 2004 г.; попр., 
бр. 98 от 2004 г.).
Г л а в а  п е т а
ЗАДЪЛЖЕНИЯ НА ОРГАНИТЕ НА МЕСТ­
НОТО САМОУПРАВЛЕНИЕ И МЕСТНАТА 
АДМИНИСТРАЦИЯ
Чл. 20. (1) Кметът на общината:
1. определя местата за събиране на ИУГ на 
територията на общината, без да възпрепят­
ства дейността на лицата, сключили договор 
с организация по оползотворяване, и/или 
на лицата, изпълняващи задълженията си 
индивидуално, и информира обществеността 
за местоположението им и за условията за 
приемане на ИУГ;
2. съдейства за извършване на дейности­
те по събиране и съхраняване на ИУГ и 
предаването им за оползотворяване или 
обезвреждане.
(2) Кметът на общината извършва дей­
ностите по ал. 1 в следните случаи:
1. по т. 1 – когато местата за събиране на 
ИУГ са разположени върху общински имот, и
2. по т. 2 – когато има сключен договор 
за извършване на дейностите по събиране 
и съхраняване на ИУГ и предаването им 
за оползотворяване или обезвреждане със:
а) организация по оползотворяване на 
ИУГ;
б) лицата, които пускат на пазара гуми, 
които изпълняват задълженията си по на­
редбата индивидуално. 
(3) За извършване на дейностите по ал. 1, 
т. 2 кметът на общината сключва договори 
с лицата по чл. 14.
Г л а в а  ш е с т а
ИНДИВИДУА ЛНО ИЗПЪЛНЕНИЕ НА 
ЗАДЪЛЖЕНИЯТА ЗА УПРАВЛЕНИЕ НА 
ИЗЛЕЗЛИ ОТ УПОТРЕБА ГУМИ
Чл. 21. (1) Изпълняващи задълженията 
си индивидуално са лицата, които пускат 
на пазара гуми и притежават:
1. издадено разрешение по реда на глава 
пета, раздел ІІІ от ЗУО, и
2. утвърдена програма по чл. 53 ЗУО. 
(2) Лицата по ал. 1 осигуряват за своя 
сметка:
1. събирането, съхраняването, транспор­
тирането, оползотворя­ването или обезвреж­
дането на ИУГ, както и постигане на целите 
по чл. 8, ал. 1;
2. обратното приемане на мястото на 
продажбата или на друго подходящо място 
на ИУГ, образувани в резултат на употребата 
на пуснатите от тях на пазара гуми.
(3) Лицата по ал. 1 извършват дейностите 
по ал. 2 при наличие на:
1. документи по чл. 35 ЗУО, и/или
2. сключен договор с други лица, прите­
жаващи документите по т. 1.
Чл. 22. (1) Лицата, изпълняващи задълже­
нията си индивидуално, изготвят програмата 
по чл. 53 ЗУО, която е съобразена с целите 
и обхвата, определени с чл. 8, ал. 1 и чл. 21, 
ал. 2, и включва:
1. предварителен финансов разчет на 
избраната система за събиране на ИУГ и 
тяхното предаване за оползотворяване в 
изпълнение на целите за оползотворяване, 
в т.ч. регенериране и/или рециклиране на 
ИУГ, и доказателства за финансово обез­
печаване на първоначалните инвестиции и 
експлоатационните разходи;
2. списък на мерки за изпълнение на 
целите по чл. 8, ал. 1;
3. план за увеличаване на количеството 
събрани и оползотворени ИУГ, включващ 
мерки за оптимизиране на събирането, 
съхраняването, транспортирането на ИУГ 
и тяхното предаване за оползотворяване;
4. план, посочващ сроковете за сключване 
на договори за събиране на ИУГ и преда­
ването им за оползотворяване по години, в 
съответствие с целите по чл. 8, ал. 1;
5. мерки за обратно приемане на ИУГ, 
образувани в резултат на употребата на пус­
натите от тях на пазара гуми, при мястото 
на продажбата, в т.ч. пълен списък на мес­
тата, в които може да бъдат върнати ИУГ, 
и информация за териториалния обхват на 
системата за обратно приемане;